Колькі чалавек жыве, столькі ён павінен працаваць. Паглядзіце на настаўнікаў. Яны ўсё жыцьцё чытаюць, выкладаюць, правяраюць сшыткі. Калі яны працуюць нават у сталым узросьце, гэта цікавыя і дагледжаныя людзі. Як толькі яны сканчаюць працаваць, і мы сустракаемся зь імі праз паўгода, — можна зьдзівіцца, якія зьмены адбыліся з гэтым чалавекам. Гэта менш дагледжаныя людзі, у іх звужаецца кола цікавасьцяў, запатрабаваньняў. Гэта ўжо іншая асоба, іншы чалавек.